ddrg/super_eurlex huggingface dataset:
EL Επίσημη Εφημερίδα της Ευρωπαϊκής Ένωσης C 171/46

Αγωγή της 16ης Μαΐου 2008 — Επιτροπή κατά Atlantic Energy

(Υπόθεση T-182/08)

(2008/C 171/88)

Γλώσσα διαδικασίας: η αγγλική

Διάδικοι

Ενάγουσα: Επιτροπή των Ευρωπαϊκών Κοινοτήτων (εκπρόσωποι: A.-M. Rouchaud-Joët, S. Lejeune, και M. Jarvis, Barrister)

Εναγομένη: Atlantic Energy Ltd (Truro, Ηνωμένο Βασίλειο)

Αιτήματα της ενάγουσας

Η ενάγουσα ζητεί από το Πρωτοδικείο:

— να υποχρεώσει την εναγομένη να καταβάλει στην Επιτροπή το ποσό των 383 081,19 ευρώ που αντιστοιχεί στο κυρίως ποσό των 226 010,00 ευρώ, μαζί με το ποσό των 76 233,61 ως τόκους υπερημερίας υπολογιζομένους με το επιτόκιο της ΕΚΚ του 2 % επί του κυρίως ποσού για την περίοδο μεταξύ 1ης Ιουνίου 1996 και 28 Φεβρουαρίου 2002 και το ποσό των 84 448,11 ως τόκους υπερημερίας υπολογιζομένους επί του κυρίως ποσού πλέον των τόκων μέχρι τις 28 Φεβρουαρίου 2002 με το επιτόκιο της ΕΚΚ 1.5 % για την περίοδο μεταξύ της 16ης Ιουλίου 2002 έως τις 31 Μαΐου 2008, μείον το συμψηφιζόμενο ποσό των 3 610,53 ευρώ,

— να υποχρεώσει την εναγομένη να καταβάλει το 39,33 ευρώ ημερησίως ως τόκους από τις 31 Μαΐου 2008 μέχρι την ημερομηνία της ολοσχερούς εξοφλήσεως της οφειλής, και

— να καταδικάσει την εναγομένη στα δικαστικά έξοδα.

Ισχυρισμοί και κύρια επιχειρήματα

Στις 29 Μαρτίου 1996 η Ευρωπαϊκή Κοινότητα, εκπροσωπούμενη από την Επιτροπή, συνήψε τη σύμβαση BU 183/95 UK/AT με τη Sidney C. Banks Plc και τη Jenbacher Energiesysteme AG για την εκτέλεση του σχεδίου «Advanced automated gasifier with CHP using waste wood as fuel» [Εξελιγμένη αυτοματοποιημένη μονάδα παραγωγής αερίου με ταυτόχρονη παραγωγή ηλεκτρικής και θερμικής ενέργειας που χρησιμοποιεί ως καύσιμο απόβλητα ξύλου] στο πλαίσιο των κοινοτικών δραστηριοτήτων στον τομέα των μη πυρηνικών μορφών ενέργειας (1). Σύμφωνα με τις διατάξεις της συμβάσεως, η Επιτροπή προκατέβαλε ένα ποσό της συνεισφοράς της στο σχέδιο στον ορισθέντα ως συντονιστή του σχεδίου, ήτοι στη Sidney C. Banks Plc.

Με τηλεομοιοτυπία της 25ης Σεπτεμβρίου 1996, η Sidney C. Banks Plc πληροφόρησε την Επιτροπή ότι είχε αποφασίσει να αποσυρθεί από το σχέδιο. Στις 17 Απριλίου 1998, η Ευρωπαϊκή Κοινότητα, εκπροσωπούμενη από την Επιτροπή, συνήψε το Παράρτημα 1 της συμβάσεως, βάσει του οποίου η Atlantic Energy Ltd αντικατέστησε τη Sidney C. Banks Plc ως συμβαλλόμενο μέρος και ως συντονιστή του σχεδίου.

Σύμφωνα με τη ρήτρα 2 του Παραρτήματος, η Sidney C. Banks Plc μεταβίβασε την προκαταβολή που είχε λάβει από την Επιτροπή (πλέον τόκων) στην Atlantic Energy Ltd τον Απρίλιο του 1998.

Η Επιτροπή ζητεί να υποχρεωθεί η Atlantic Energy Ltd να επιστρέψει την προκαταβολή πλέον τόκων, για τον λόγο ότι είτε ουδέποτε άρχισε πράγματι η εκτέλεση του σχεδίου είτε, αν άρχισε, περατώθηκε από την Επιτροπή.

(1) Απόφαση 94/806/ΕΚ του Συμβουλίου, της 23ης Νοεμβρίου 1994, για τη θέσπιση του προγράμματος έρευνας και τεχνολογικής ανάπτυξης, συμπεριλαμβανομένων της επίδειξης, στον τομέα των μη πυρηνικών μορφών ενέργειας (1994 — 1998), ΕΕ L 334, 22.12.1994, σ. 87.
EL Επίσημη Εφημερίδα της Ευρωπαϊκής Ένωσης C 183/25

Αγωγή της 15ης Μαΐου 2008 — Επιτροπή κατά Cooperação e Desenvolvimento Regional, SA

(Υπόθεση T-174/08)

(2008/C 183/48)

Γλώσσα διαδικασίας: η πορτογαλική

Διάδικοι

Ενάγουσα: Επιτροπή των Ευρωπαϊκών Κοινοτήτων (εκπρόσωπος: M. Afonso)

Εναγομένη: Cooperação e Desenvolvimento Regional, SA

Αιτήματα της προσφεύγουσας

Η ενάγουσα ζητεί από το Πρωτοδικείο:

— να υποχρεώσει την εναγομένη να αποδώσει στην Επιτροπή το ποσό των 63 349,27 EUR, συν τόκους υπερημερίας ύψους 28 940,70 EUR υπολογισθέντες μέχρι τις 5 Μαΐου 2008·

— να υποχρεώσει την εναγομένη να καταβάλει στην Επιτροπή τόκους υπολογιζομένους από τις 6 Μαΐου 2008, προς 10,91 EUR ημερησίως και μέχρι πλήρους αποπληρωμής της οφειλής·

— να καταδικάσει την εναγομένη στα δικαστικά έξοδα.

Ισχυρισμοί και κύρια επιχειρήματα

Η παρούσα αγωγή ασκείται κατά το άρθρου 238 ΕΚ.

Στο πλαίσιο του σχεδίου«European Network of Centres for the Advancement of Telematics in Urban and Rural Areas» (ENCA TA), η Ευρωπαϊκή Κοινότητα, εκπροσωπούμενη από την Επιτροπή, συνήψε τη σύμβαση αριθ. SU 1001 (SU) ENCATA με δώδεκα αντισυμβαλλομένους, μία εκ των οποίων είναι η εναγομένη.

Δυνάμει των διατάξεων της συμβάσεως αυτής, η Επιτροπή ανέλαβε την υποχρέωση να παράσχει χρηματοοικονομική στήριξη στον όμιλο των συμβαλλομένων, στον οποίο περιλαμβανόταν η ενάγουσα, για την ανάπτυξη του εν λόγω σχεδίου.

Το σχέδιο επρόκειτο να διαρκέσει 18 μήνες.

Η εκτέλεση του σχεδίου άρχισε την 1η Ιανουαρίου 1996.

Η Επιτροπή ανέλαβε την υποχρέωση να χρηματοδοτήσει μέχρι 50 % της αξίας του σχεδίου.

Στις 25 Σεπτεμβρίου 1997, οι συμβαλλόμενοι συνομολόγησαν μια πρώτη αναθεώρηση της συμβάσεως.

Η διάρκεια του σχεδίου από 18 μήνες αντικαταστάθηκε από διάρκεια 36 μηνών, με ημερομηνία ενάρξεως την 1η Ιανουαρίου 1996.

Στις 29 Ιουνίου 1998 οι συμβαλλόμενοι συνομολόγησαν και δεύτερη αναθεώρηση της συμβάσεως, αντικαθιστώντας τη διάρκεια 36 μηνών του σχεδίου με διάρκεια 30 μηνών, διατηρώντας ως ημερομηνία ενάρξεως την 1η Ιανουαρίου 1996.

Το εγκριθέν από την Επιτροπή ολικό κόστος του σχεδίου υπήρξε κατώτερο των ποσών που είχε προκαταβάλει αυτή στο πλαίσιο της συμβάσεως SU 1001 (SU) ENCATA.

Κατά συνέπεια, η Επιτροπή ζήτησε να της αποδοθούν το υπερβάλλον των ποσών τα οποία είχε προκαταβάλει.

Το οφειλόμενο από την εναγομένη ποσό ανέρχεται σε 63 349,27 EUR, συν τόκους υπερημερίας.

Έκτοτε, η Επιτροπή δεν έπαυσε να υπενθυμίζει στην εναγομένη την ύπαρξη της προαναφερθείσας οφειλής, απευθύνοντάς της επανειλημμένες αιτήσεις πληρωμής. Η δε εναγομένη ανεγνώρισε επανειλημμένα το χρέος και εξεδήλωσε την πρόθεσή της να προβεί στην πληρωμή του το ταχύτερο δυνατόν, μέχρι τούδε όμως δεν κατέβαλε στην Επιτροπή κανένα ποσό σχετικό με την οφειλή και τους τόκους υπερημερίας για το υπερβάλλον των προκαταβολών που είχε λάβει στο πλαίσιο του σχεδίου ENCATA.
EL Επίσημη Εφημερίδα της Ευρωπαϊκής Ένωσης C 142/36

Προσφυγή της 21ης Απριλίου 2008 — Beifa Group κατά ΓΕΕΑ — Schwan-Stabilo Schwanhäußer (σχέδιο ή υπόδειγμα γραφικών ειδών)

(Υπόθεση T-148/08)

(2008/C 142/65)

Γλώσσα του δικογράφου της προσφυγής: η αγγλική

Διάδικοι

Προσφεύγουσα: Beifa Group Co. Ltd (πρώην Ningbo Beifa Group Co. Ltd) (Zhejiang, Κίνα) (εκπρόσωποι: R. Davis, Barrister, και N. Cordell, Solicitor)

Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ)

Αντίδικος ενώπιον του τμήματος προσφυγών: Schwan-Stabilo Schwanhäußer GmbH & Co. KG (Heroldsberg, Γερμανία)

Αιτήματα της προσφεύγουσας

Η προσφεύγουσα ζητεί από το Πρωτοδικείο:

— ακύρωση της αποφάσεως του τρίτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 31ης Ιανουαρίου 2008 στην υπόθεση R 1352/2006-3·

— να παραπέμψει την υπόθεση ενώπιον του τμήματος ακυρώσεως προς επανεξέταση των προβληθέντων με την αίτηση ακυρώσεως ζητημάτων·

— να καταδικάσει το ΓΕΕΑ στα δικαστικά έξοδα.

Ισχυρισμοί και κύρια επιχειρήματα

Καταχωρισμένο κοινοτικό σήμα του οποίου ζητείται η ακύρωση: Το σχέδιο ή το υπόδειγμα «γραφικών ειδών», καταχωρισμένα ως κοινοτικό σχέδιο ή υπόδειγμα υπ' αριθ. 352315-0007

Δικαιούχος του κοινοτικού σήματος: Η προσφεύγουσα

Αιτών την ακύρωση του κοινοτικού σήματος: Ο αντίδικος ενώπιον του τμήματος προσφυγών

Σήμα του οποίου δικαιούχος είναι ο αιτών: Εθνικό εικονιστικό σήμα που αναπαριστά γραφικά είδη, καταχωρισμένο στις 14 Δεκεμβρίου 2006 για προϊόντα της κλάσεως 16 — καταχωρισμένο υπ' αριθ. DE 30045470

Απόφαση του τμήματος ακυρώσεως: Ακύρωση του προσβαλλόμενου σχεδίου ή υποδείγματος

Απόφαση του τμήματος προσφυγών: απόρριψη της προσφυγής

Λόγοι ακυρώσεως: Παράβαση του άρθρου 25, παράγραφος 1, στοιχείο ε', του κανονισμού 6/2002 (1), καθόσον το τρίτο τμήμα προσφυγών βασίστηκε σε εσφαλμένα κριτήρια για να εξακριβώσει αν η προσφεύγουσα χρησιμοποιούσε το σήμα, όπως απαιτεί η διάταξη αυτή· το τρίτο τμήμα προσφυγών έπρεπε να εξετάσει αν η χρήση του σήματος από τον αντίδικο πληροί τις απαιτήσεις του άρθρου 25, παράγραφος 1, στοιχείο ε', του κανονισμού 6/2002 και του εθνικού γερμανικού δικαίου· για τη λήψη απόφασης κατ' εφαρμογή του άρθρου 25, παράγραφος 1, στοιχείο ε', του κανονισμού 6/2002, το τρίτο τμήμα προσφυγών έπρεπε να εφαρμόσει τα κριτήρια που έχει θεσπίσει το εθνικό γερμανικό δίκαιο σε θέματα απομίμησης σήματος.

(1) Κανονισμός (ΕΚ) 6/2002 του Συμβουλίου, της 12ης Δεκεμβρίου 2001, για τα κοινοτικά σχέδια και υποδείγματα (ΕΕ 2002, L 3, σ. 1).
—

Να ακυρώσει την προκήρυξη του διαγωνισμού υπ' αριθμό EuropeAid/126111/C/SER/CY για τη σύναψη σύμβασης που τιτλοφορείται «Technical Assistance to support the ongoing reform of the primary and secondary education sector» και η οποία δημοσιεύτηκε, μόνο στην αγγλική γλώσσα, στην ιστοσελίδα http://ec.europa.eu/europaid/tender/data/ κατά ή περί τις 14 Δεκεμβρίου 2007, και να ακυρώσει τα άρθρα 5 και 28.2 της προκήρυξης·
—

Να ακυρώσει την προκήρυξη του διαγωνισμού υπ' αριθμό EuropeAid/126172/C/SER/CY για τη σύναψη σύμβασης που τιτλοφορείται «Development and restructuring of telecommunications infrastructure — Training, Capacity Building and Project management» και η οποία δημοσιεύτηκε, μόνο στην αγγλική γλώσσα, στην ιστοσελίδα http://ec.europa.eu/europaid/tender/data/ κατά ή περί τις 12 Δεκεμβρίου 2007, και να ακυρώσει τα άρθρα 5 και 28 της προκήρυξης·
—

Να ακυρώσει την προκήρυξη του διαγωνισμού υπ' αριθμό EuropeAid/126225/C/SER/CY για τη σύναψη σύμβασης που τιτλοφορείται «Technical assistance for engineering works for waste management infrastructure and rehabilitation of dumping sites in the northern part of Cyprus» και η οποία δημοσιεύτηκε, μόνο στην αγγλική γλώσσα, στην ιστοσελίδα http://ec.europa.eu/europaid/tender/data/ κατά ή περί τις 8 Δεκεμβρίου 2007, και να ακυρώσει τα άρθρα 5 και 28.2 της προκήρυξης·
—

Να ακυρώσει την προκήρυξη του διαγωνισμού υπ' αριθμό EuropeAid/126316/C/SER/CY για τη σύναψη σύμβασης, που τιτλοφορείται «Εstablishment of a Program Management Unit to support the implementation of investment projects in the field of water/wastewater and solid waste» και η οποία δημοσιεύτηκε, μόνο στην Αγγλική γλώσσα, στην ιστοσελίδα http://ec.europa.eu/europaid/tender/data/ κατά ή περί της 4 Ιανουαρίου 2008, και να ακυρώσει τα άρθρα 5 και 28.2 της προκήρυξης·
—

Να ακυρώσει την προκήρυξη του διαγωνισμού υπ' αριθμό EuropeAid/125242/C/SER/CY για τη σύναψη σύμβασης που τιτλοφορείται «Technical assistance to support implementation of the rural development sector programme» και η οποία δημοσιεύτηκε, μόνο στην αγγλική γλώσσα, στην ιστοσελίδα http://ec.europa.eu/europaid/tender/data/ κατά ή περί τις 6 Δεκεμβρίου 2007, και να ακυρώσει τα άρθρα 5 και 28.2 της προκήρυξης·
—

Να ακυρώσει την προκήρυξη του διαγωνισμού υπ' αριθμό EuropeAid/125051/D/SUP/CY για τη σύναψη σύμβασης, που τιτλοφορείται«Upgrading the Management of the Energy Sector — Energy Metering and Reactive Power compensation» και η οποία δημοσιεύτηκε, μόνο στην αγγλική γλώσσα, στην ιστοσελίδα http://ec.europa.eu/europaid/tender/data/ κατά η περί τις 24 Νοεμβρίου 2007, και να ακυρώσει τα άρθρα 5 και 23 της προκήρυξης·
EL Επίσημη Εφημερίδα της Ευρωπαϊκής Ένωσης C 37/25

Προσφυγή της 29ης Νοεμβρίου 2007 — New Look κατά ΓΕΕΑ (NEW LOOK)

(Υπόθεση T-435/07)

(2008/C 37/40)

Γλώσσα διαδικασίας: η αγγλική

Διάδικοι

Προσφεύγουσα: New Look Ltd (Weymouth, Ηνωμένο Βασίλειο) (Εκπρόσωποι: S. Malynicz, Barrister, και M. Blair και K. Gilbert, Solicitors)

Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)

Αιτήματα της προσφεύγουσας

H προσφεύγουσα ζητεί από το Πρωτοδικείο:

— να ακυρώσει την απόφαση του δεύτερου τμήματος προσφυγών του ΓΕΕΑ της 3ης Σεπτεμβρίου 2007 στην υπόθεση R 670/2007-2 και

— να καταδικάσει το ΓΕΕΑ στα δικαστικά έξοδα.

Ισχυρισμοί και κύρια επιχειρήματα

Σήμα προς καταχώριση: Το λεκτικό σήμα «New Look» για προϊόντα και υπηρεσίες των κλάσεων 3, 9, 14, 16, 18, 25, 26 και 35 — αίτηση υπ' αριθ. 2 932 606

Απόφαση του εξεταστή: Απόρριψη της αιτήσεως

Απόφαση του τμήματος προσφυγών: Απόρριψη της προσφυγής

Λόγοι ακυρώσεως: Παράβαση του άρθρου 7, παράγραφος 3, του Κανονισμού 40/94 του Συμβουλίου, στο μέτρο που το ΓΕΕΑ: α) υπέπεσε σε σφάλμα, καθόσον ζήτησε από την προσφεύγουσα να αποδείξει ότι το προς καταχώριση σήμα είχε αποκτήσει διακριτικό χαρακτήρα, μέσω της χρήσεώς του, και σε άλλο κράτος μέλος πλην του Ηνωμένου Βασιλείου και της Ιρλανδίας, β) κακώς έκρινε ότι τα προσκομισθέντα από την προσφεύγουσα αποδεικτικά στοιχεία, από τα οποία προέκυπτε ότι οι λέξεις «New Look» χρησιμοποιούνταν είτε με καλλιτεχνική γραφή είτε από κοινού με άλλο διακριτικό στοιχείο, δεν ήταν ικανά να προσδώσουν διακριτικό χαρακτήρα στο σήμα αυτό, και γ) δεν απέδωσε τη δέουσα σημασία, στο πλαίσιο της συνολικής του εκτιμήσεως, στα αποδεικτικά στοιχεία που προσκόμισε η προσφεύγουσα σχετικά με τη χρήση του σήματος στο Ηνωμένο Βασίλειο και στην Ιρλανδία.
EL Επίσημη Εφημερίδα της Ευρωπαϊκής Ένωσης C 82/52

Προσφυγή της 19ης Φεβρουαρίου 2007 — Vtesse Networks κατά Επιτροπής

(Υπόθεση T-54/07)

(2007/C 82/107)

Γλώσσα διαδικασίας: η αγγλική

Διάδικοι

Προσφεύγουσα: Vtesse Networks Ltd. (St. Albans, Ηνωμένο Βασίλειο) (εκπρόσωπος: H. Mercer, Barrister)

Καθής: Επιτροπή των Ευρωπαϊκών Κοινοτήτων

Αιτήματα της προσφεύγουσας

Η προσφεύγουσα ζητεί από το Πρωτοδικείο:

— ακύρωση του άρθρου 1 της αποφάσεως, στο μέτρο που με αυτό ορίζεται ότι η εκ μέρους του Ηνωμένου Βασιλείου εφαρμογή στην BT plc, του φόρου ακίνητης περιουσίας επιχειρήσεων από το 1995 μέχρι τα τέλη του 2005, δεν αποτελεί ενίσχυση κατά την έννοια του άρθρου 87, παράγραφος 1, ΕΚ·

— να καταδικάσει την Επιτροπή στα δικαστικά έξοδα.

Ισχυρισμοί και κύρια επιχειρήματα

Η προσφεύγουσα ζητεί την ακύρωση της αποφάσεως της Επιτροπής 2006/951/ΕΚ (1) της 12ης Οκτωβρίου 2006 με την οποία διαπιστώθηκε ότι η εκ μέρους του Ηνωμένου Βασιλείου εφαρμογή στην BT plc και στην Kingston Communications plc, του φόρου ακίνητης περιουσίας επιχειρήσεων από το 1995 μέχρι τα τέλη του 2005, δεν αποτελεί ενίσχυση κατά την έννοια του άρθρου 87, παράγραφος 1, EΚ.

Η προσφεύγουσα διατείνεται ότι η Επιτροπή δεν έλαβε υπόψη και/ή δεν ερεύνησε το οριακό ανταγωνιστικό μειονέκτημα που υφίστατο η προσφεύγουσα έναντι της BT plc όταν ανταποκρίνεται σε πρόσκληση υποβολής προσφορών, ταυτόχρονα με την εν λόγω BT plc, για συμβάσεις με πελάτες σχετικά με μίσθωση στο πλαίσιο λιανεμπορίου γραμμών μεγάλης δυναμικότητας, όταν χρησιμοποιούνται οπτικές ίνες.

Η προσφεύγουσα υποστηρίζει ότι η Επιτροπή υπέπεσε σε νομική πλάνη, κατά την εφαρμογή του άρθρου 87, παράγραφος 1, EΚ, ειδικότερα, παραλείποντας να οριοθετήσει τη σχετική αγορά και ως εκ τούτου παραλείποντας να επισημάνει επακριβώς το εν τοις πράγμασι πλεονέκτημα που είχε παρασχεθεί διά της υπαγωγής της BT plc στον φόρο ακίνητης περιουσίας επιχειρήσεων, στο πλαίσιο οριακού ανταγωνισμού.

Επιπλέον, η προσφεύγουσα διατείνεται ότι η Επιτροπή υπέπεσε σε πρόδηλη πλάνη εκτιμήσεως όσον αφορά τη σημασία και τη σπουδαιότητα της κατηγορίας συμβάσεων ως προς τι οποίες η προσφεύγουσα ανταγωνιζόταν την BT plc και ότι παρέλειψε να ερευνήσει επαρκώς τις καταστάσεις οριακού ανταγωνισμού, πράγμα που την ώθησε στο να λάβει υπόψη μερίδιο αγοράς για την BT plc 12 % όταν το ορθότερο μερίδιο αγοράς για την BT plc ήταν, σύμφωνα με την προσφεύγουσα, 78 %.

Τέλος, η προσφεύγουσα διατείνεται ότι η Επιτροπή δεν έχει επαρκώς αιτιολογήσει την προσβαλλομένη απόφαση σε σχέση με το πρόβλημα του πραγματικού ανταγωνισμού μεταξύ της προσφεύγουσας και της BT plc.

(1) Απόφαση της Επιτροπής της 12ης Οκτωβρίου 2006 σχετικά με την εφαρμογή από το Ηνωμένο Βασίλειο του φόρου μη οικιακής περιουσίας στις υποδομές τηλεπικοινωνιών στο Ηνωμένο Βασίλειο [C 4/2005 (ex NN 57/2004, ex CP 26/2004) που κοινοποιήθηκε με το έγγραφο αριθ. C(2006) 4378) (ΕΕ 2006 L 383, σ. 70)].
EL Επίσημη Εφημερίδα της Ευρωπαϊκής Ένωσης C 20/16

Προσφυγή της 1ης Δεκεμβρίου 2006 — Shell Petroleum κ.λπ. κατά Επιτροπής

(Υπόθεση T-343/06)

(2007/C 20/23)

Γλώσσα διαδικασίας: η αγγλική

Διάδικοι

Προσφεύγουσες: Shell Petroleum NV (Χάγη, Κάτω Χώρες), The Shell Transport and Trading Company Ltd (Λονδίνο, Ηνωμένο Βασίλειο), Shell Nederland Verkoopmaatschappij BV (Capelle aan den IJssel, Κάτω Χώρες) (εκπρόσωποι: O.W. Brouwer, W. Knibbeler, S. Verschuur, avocats)

Καθής: Επιτροπή των Ευρωπαϊκών Κοινοτήτων.

Αιτήματα των προσφευγουσών

Η Shell Petroleum NV και η The Shell Transport and Trading Company Ltd ζητούν από το Πρωτοδικείο:

— να ακυρώσει στο σύνολό της την απόφαση C(2006) 4090 τελικό της Επιτροπής, της 13ης Σεπτεμβρίου 2006, σχετικά με τη διαδικασία εφαρμογής του άρθρου 81 ΕΚ (Υπόθεση COMP/F/38.456 — Bitumen — Κάτω Χώρες, στο εξής: η προσβαλλόμενη απόφαση), στο μέτρο που απευθύνεται κατά της Shell Petroleum NV και της The Shell Transport and Trading Company Ltd ή, επικουρικώς,

— να ακυρώσει εν μέρει την απόφαση στο μέτρο που αποφαίνεται ότι η Shell Petroleum NV και η The Shell Transport and Trading Company Ltd παραβίασαν το άρθρο 81 ΕΚ το διάστημα μεταξύ 1ης Απριλίου 1994 και 19ης Φεβρουαρίου 1996, και να μειώσει το επιβληθέν πρόστιμο, και

— εν πάση περιπτώσει, να μειώσει το πρόστιμο που επιβλήθηκε στη Shell Petroleum NV, στηThe Shell Transport και στην Trading Company Ltd βάσει της προσβαλλόμενης αποφάσεως·

— να καταδικάσει την Επιτροπή στα δικαστικά έξοδα, συμπεριλαμβανομένων των εξόδων στα οποία υπεβλήθη η Shell Petroleum NV και η The Shell Transport and Trading Company Ltd σε συνδυασμό με την ολική ή μερική καταβολή του προστίμου ή με τη σύσταση τραπεζικής εγγυήσεως, και

— να λάβει κάθε άλλο μέτρο το οποίο θα κριθεί από το Πρωτοδικείο ως κατάλληλο.

Η Shell Nederland Verkoopmaatschappij BV ζητεί από το Πρωτοδικείο:

— να ακυρώσει εν μέρει την προσβαλλόμενη απόφαση στο μέτρο που αποφαίνεται ότι η Shell Nederland Verkoopmaatschappij BV παραβίασε το άρθρο 81 ΕΚ το διάστημα μεταξύ 1ης Απριλίου 1994 και 19ης Φεβρουαρίου 1996, και να μειώσει το επιβληθέν πρόστιμο, και

— εν πάση περιπτώσει, να μειώσει το πρόστιμο που επιβλήθηκε στη Shell Nederland Verkoopmaatschappij BV βάσει της προσβαλλόμενης αποφάσεως·

— να καταδικάσει την Επιτροπή στα δικαστικά έξοδα, συμπεριλαμβανομένων των εξόδων στα οποία υπεβλήθη η Shell Verkoopmaatschappij BV σε συνδυασμό με την ολική ή μερική καταβολή του προστίμου ή με τη σύσταση τραπεζικής εγγυήσεως, και

— να λάβει κάθε άλλο μέτρο το οποίο θα κριθεί από το Πρωτοδικείο ως κατάλληλο.

Λόγοι ακυρώσεως και κύρια επιχειρήματα

Οι προσφεύγουσες προβάλλουν ότι τα ακόλουθα στοιχεία της προσβαλλόμενης αποφάσεως βασίζονται σε νομική πλάνη και σε εσφαλμένη εκτίμηση:

α) το συμπέρασμα ότι η Shell Verkoopmaatschappij BV ήταν η υποκινήτρια και καθοδηγήτρια της συμπράξεως·

β) ο καταλογισμός της ευθύνης για την παράβαση στη The Shell Transport and Trading Company Ltd και στη Shell Petroleum NV·

γ) η προσαύξηση του προστίμου λόγω τελέσεως της παραβάσεως κατ' επανάληψη·

δ) ο υπολογισμός του ποσού αφετηρίας για τη Shell Nederland Verkoopmaatschappij BV, και
EL Επίσημη Εφημερίδα της Ευρωπαϊκής Ένωσης C 60/50

Προσφυγή Alliance One International κατά της Επιτροπής των Ευρωπαϊκών Κοινοτήτων που ασκήθηκε στις 24 Ιανουαρίου 2006

(Υπόθεση T-25/06)

(2006/C 60/93)

Γλώσσα διαδικασίας: η αγγλική

Διάδικοι

Προσφεύγουσαt: Alliance One International, Inc. (Danville, ΗΠΑ) [εκπροσωπούμενη από τους δικηγόρους: C. Osti και A. Prastaro]

Καθής:: Επιτροπή των Ευρωπαϊκών Κοινοτήτων

Η προσφεύγουσα ζητεί από το Πρωτοδικείο:

— Να ακυρώσει το άρθρο 1, παράγραφος 1, στοιχείο α', της από 20 Οκτωβρίου αποφάσεως της Επιτροπής C(2005) 4012 τελικό, σχετικά με διαδικασία βάσει του άρθρου 81, παράγραφος 1, ΕΚ (Υπόθεση COMP/C.38.281/B.2 — Τομέας του ακατέργαστου καπνού στην Ιταλία) καθόσον αφορά τις εταιρίες SCC, Dimon Inc. και Alliance One;

— Κατά συνέπεια, να μειώσει τα επιβληθέντα στις εταιρίες Transcatab και Dimon Italia-Mindo πρόστιμα, ούτως ώστε τα πρόστιμα να μην υπερβαίνουν το 10 % του κύκλου εργασιών τους κατά το τελευταίο οικονομικό έτος·

— Επικουρικώς, να μειώσει το επιβληθέν στις εταιρίες Transcatab και Dimon Italia- Mindo, εφόσον δεν εφαρμόζεται πολλαπλασιαστής·

— Να καταδικάσει την Επιτροπή στα δικαστικά έξοδα.

Λόγοι ακυρώσεως και κύρια επιχειρήματα

Με την προσβαλλομένη απόφαση, η Επιτροπή έκρινε ότι διάφορες εταιρίες, περιλαμβανομένων της προσφεύγουσας και θυγατρικών της, παρέβησαν το άρθρο 81, παράγραφος 1, EΚ μέσω συμφωνιών ή/και εναρμονισμένων πρακτικών στον τομέα του ακατέργαστου καπνού στην Ιταλία.

Η προσφεύγουσα ζητεί τη μερική ακύρωση της εν λόγω αποφάσεως ισχυριζόμενη, πρώτον, ότι η Επιτροπή, θεωρώντας την αλληλεγγύως και εις ολόκληρον υπεύθυνη για την παράβαση που διέπραξαν οι θυγατρικές της, παραβίασε τους κανόνες που διέπουν την ευθύνη των μητρικών εταιριών. Η προσφεύγουσα αμφισβητεί στο πλαίσιο αυτό τα επιχειρήματα και τα αποδεικτικά στοιχεία που προβάλλει η Επιτροπή προς στήριξη των κρίσεών της.

Η προσφεύγουσα θεωρεί επίσης ότι η Επιτροπή παρέβη το άρθρο 23, παράγραφος 2, του κανονισμού 1/2003 (1) επιβάλλοντας πρόστιμα υπερβαίνοντα το 10 % του συνολικού κύκλου εργασιών των θυγατρικών της.

Τέλος, η προσφεύγουσα θεωρεί ότι η Επιτροπή δεν έπρεπε να εφαρμόσει πολλαπλασιαστή στις θυγατρικές της διότι τούτο δεν αιτιολογείται βάσει των κύκλων εργασιών των διαδίκων και της πρακτικής λήψεως αποφάσεων της Επιτροπής. Περαιτέρω, η προσφεύγουσα ισχυρίζεται ότι ο πολλαπλασιαστής που εφαρμόστηκε στην περίπτωσή της είναι υψηλότερος από αυτόν που εφαρμόστηκε σε άλλη επιχείρηση, γεγονός το οποίο οδηγεί σε προφανή παραβίαση της αρχής της αναλογικότητας και μη τήρηση της υποχρεώσεως αιτιολογίας. Η προσφεύγουσα ισχυρίζεται επίσης ότι η αιτιολογία για την εφαρμογή πολλαπλασιαστή στην Mindo δεν έχει συνοχή διότι εφαρμόζει διαφορετικά κριτήρια για τον καθορισμό του ιδίου προστίμου.

(1) Κανονισμός (ΕΚ) 1/2003, του Συμβουλίου, της 16ης Δεκεμβρίου 2002, για την εφαρμογή των κανόνων ανταγωνισμού που προβλέπονται στα άρθρα 81 και 82 της Συνθήκης, ΕΕ L 1, 04/01/2003, σ. 1.
EL Επίσημη Εφημερίδα της Ευρωπαϊκής Ένωσης C 273/29

Προσφυγή-αγωγή των Enviro Tech Europe, Ltd., και Enviro Tech International, Inc. κατά της Επιτροπής των Ευρωπαϊκών Κοινοτήτων που ασκήθηκε στις 16 Ιουλίου 2004

(Υπόθεση T-291/04)

(2004/C 273/58)

Γλώσσα διαδικασίας: η αγγλική

Οι Enviro Tech Europe, Ltd., με έδρα το Kingston upon Thames, Ηνωμένο Βασίλειο, και Enviro Tech International, Inc., με έδρα το Illinois, Ηνωμένες Πολιτείες της Αμερικής, εκπροσωπούμενες από τους C. Mereu και K. Van Maldegem, δικηγόρους, άσκησαν στις 16 Ιουλίου 2004, ενώπιον του Πρωτοδικείου των Ευρωπαϊκών Κοινοτήτων, προσφυγή-αγωγή (στο εξής: προσφυγή) κατά της Επιτροπής των Ευρωπαϊκών Κοινοτήτων.

Οι προσφεύγουσες-ενάγουσες (στο εξής: προσφεύγουσες) ζητούν από το Πρωτοδικείο:

I. να ακυρώσει μερικώς την οδηγία 2004/73/ΕΚ της Επιτροπής της 29ης Απριλίου 2004, καθόσον ταξινομεί την ουσία nπροπυλοβρωμίδιο (στο εξής: nPB) στον κατάλογο των ιδιαιτέρως εύφλεκτων (R11) και των αναπαραγωγικώς τοξικών ουσιών της κατηγορίας 2 (R60)·

II. να αναγνωρίσει την υπαιτιότητα της Επιτροπής για τις ζημίες που οι προσφεύγουσες υπέστησαν μέχρι σήμερα και πρόκειται να υποστούν κατά την εκκρεμοδικία, λόγω της παράνομης συμπεριφοράς της Επιτροπής, η οποία συνίσταται, μεταξύ άλλων, στην απόρριψη της αιτήσεως των προσφευγουσών και στην έκδοση της προσβαλλομένης αποφάσεως, και να υποχρεώσει την Επιτροπή να τους καταβάλει 350 000 ευρώ έναντι αποζημιώσεως·

III. να αναγνωρίσει την υπαιτιότητα της Επιτροπής για τις επικείμενες ζημίες, για την επέλευση των οποίων υφίσταται επαρκής βεβαιότητα, ακόμη και αν δεν είναι δυνατόν να αποτιμηθούν ακριβώς·

IV. να καταδικάσει την Επιτροπή στα δικαστικά έξοδα.

Ισχυρισμοί και κύρια επιχειρήματα:

Οι προσφεύγουσες ζητούν τη μερική ακύρωση της οδηγίας 2004/73/ΕΚ της Επιτροπής, της 29ης Απριλίου 2004 (1), σχετικά με την προσαρμογή στην τεχνική πρόοδο, για εικοστή ένατη φορά, της οδηγίας 67/548/ΕΟΚ του Συμβουλίου περί προσεγγίσεως των νομοθετικών, κανονιστικών και διοικητικών διατάξεων που αφορούν στην ταξινόμηση, συσκευασία και επισήμανση των επικινδύνων ουσιών, καθόσον αφορά την ταξινόμηση της ουσίας nPB.

Οι ισχυρισμοί και τα κύρια επιχειρήματα που προβάλλονται στην υπό κρίση υπόθεση είναι όμοια με αυτά που προβλήθηκαν στην υπόθεση T-422/03, Enviro Tech Europe και Enviro Tech International κατά Επιτροπής (ΕΕ C 47, 2004, σ. 35).

(1) ΕΕ L 152, σ. 1.